ai4bharat/Pralekha huggingface dataset:
وزارت دفاع
جنوبی بحری کمان نے ہائی جیکنگ مخالف مشق کی
نئیدہلی۔18؍دسمبر۔ہندوستانی بحریہ نے انڈین کوسٹ گارڈ ، کوچین پورٹ ٹرسٹ اور دیگر تمام متعلقین کے تعاون سے 18دسمبر2019 کو، کوچی بندرگاہ کے باہر بڑے پیمانے پر ہائی جیکنگ مخالف مشق انجام دی۔ کیرل میں تمام متعلقین کی شمولیت کے ساتھ اتنے بڑے پیمانے پر ایسی مشق پہلی بار ہوئی ہے۔ اس مشق کا کوڈ نام ’’اپہرن‘‘ تھا اور اس میں ہندوستانی بحریہ، انڈین کوسٹ گارڈ اور کوچین پورٹ ٹرسٹ کے 12 سے زیادہ آبی جہازوں اور ہیلی کاپٹروں کے ساتھ بہت سی ایجنسیوں نے شرکت کی۔ اس مشق میں کوچی بندرگاہ کے باہر ایک ’’سرکش‘‘ آبی جہاز آتا ہے اور اس سرکش / ہائی جیک کیے گئے جہاز میں سمندری کمانڈو داخل ہوتے ہیں ، ساتھ ہی سیکنگ ہیلی کاپٹر کے ذریعے بھی کمانڈوز اس کے عرشے پر اترتے ہیں۔
’’اپہرن‘‘ مشق کا مقصد کوچی بندرگاہ میں زبردستی داخل ہونے کی سرکش/ قبضے میں لیے گئے جہاز کے داخلے کی کوشش یا مرچنٹ جہازوں کو ہائی جیک کرنے کی ملک دشمن عناصر کی کسی کوشش کو روکنے کی تیاری کا مظاہرہ کرنا تھا۔ ساحلی تحفظ کے ڈھانچے کے اندرکسی مرچنٹ جہاز کو ہائی جیک کیا جانا ایک چیلنج ہے اور جس کا جواب دینے کیلئے ریاستی حکومت سمیت تمام متعلقین کے وسائل اور کوششوں میں تال میل کی ضرورت ہوتی ہے۔
یہ مشق کمانڈر اِن چیف ، کوسٹل ڈیفنس  ، کیرل کے تحت انجام دی گئی ہے۔ اس مشق نے تمام متعلقین کو اپنے متعلقہ تنظیموں کی تیاری کا انداز کرنے ، ترجیحی بنیاد پر حل کرنے کیلئے اپنی خامیوں کا پتہ لگانے کے ساتھ ساتھ کوچی بندرگاہ کے بحران کے بندوبست کا ایک جامع منصوبہ تیار کرنے کا موقع فراہم کرایا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ اگ ۔ع ن
U-5933
(Visitor Counter : 49
وزیراعظم کا دفتر
بھارت اور نیدرلینڈس کی ورچوئل چوٹی میٹنگ 
نئی دہلی ،08مارچ ، 2021، وزیر اعظم جناب نریندر مودی نیدرلینڈس کے وزیر اعظم مارک روٹے کے ساتھ 9 اپریل 2021 کو ایک ورچوئل چوٹی میٹنگ کریں گے۔
یہ چوٹی میٹنگ پارلیمانی انتخابات میں وزیر اعظم روٹے کی حالیہ کامیابی کے بعد ہو رہی ہے اور اس سے باہمی تعلقات کی رفتار برقرار رکھی جاسکے گی جو اعلیٰ سطح کے باقاعدہ رابطوں کے ذریعے قائم ہے۔ چوٹی میٹنگ کے دوران دونوں رہنما ہمارے باہمی تعاون پر تفصیلی تبادلہ خیال کریں گے اور مراسم کو مستحکم بنانے کے نئے طریقوں پر توجہ دیں گے۔ یہ رہنما باہمی دلچسپی کے علاقائی اور عالمی مسائل پر بھی تبادلہ خیال کریں گے۔
بھارت اور نیدرلینڈس کے درمیان خیرسگالی کے اور دوستانہ تعلقات قائم ہیں، جو جمہوریت کی یکساں اقدار، قانون کی حکمرانی اور آزادی سے عبارت ہیں۔ نیدرلینڈس میں براعظم یوروپ میں بڑی تعداد میں بھارتی آباد ہیں۔ دونوں ملکوں کے درمیان وسیع نوعیت کا تعاون موجود ہے جن میں آبی بندوبست، زراعت اور خوراک کی ڈبہ بندی، صحت کی دیکھ بھال، اسمارٹ شہروں اور شہری موبیلیٹی، سائنس اور ٹیکنالوجی، قابل تجدید توانائی اور خلاء جیسے شعبے شامل ہیں۔ دونوں ملکوں کے درمیان ایک زبردست اقتصادی شراکتداری بھی موجود ہے اور نیدرلینڈ ، بھارت میں سرمایہ کاری کرنے والا تیسرا سب سے بڑا سرمایہ کار ہے۔ بھارت میں 200 سے زیادہ ڈچ کمپنیاں موجود ہیں اور اسی طرح نیدرلینڈس میں بھی بھارت کے کاروباریوں کی موجودگی پائی جاتی ہے۔
خلا ء کا محکمہ
اسرو کی جانب سے ینگ سائنٹسٹ پروگرام  میں شرکت کے لئے آن لائن رجسٹریشن
 نے اسکولی بچوں کے لئے رواں سال سے ’’ ینگ سائنٹسٹ پروگرام ‘‘ یعنی ’’ یووا وگیانی کاریہ کرم ‘‘ شروع کیا ہے ۔اس پروگرام کا ابتدائی مقصد نو عمر بچوں میں خلائی سرگرمیوں سے متعلق شعبوں مثلاًخلائی تکنالوجی ، خلائی سائنس اور خلائی ایپلی کیشنس میں دل چسپی کو جلا بخشنا ہے ۔ اسرو نے اس پروگرام کو ’’ کیچ دیم ینگ ‘‘ کا عنوان دیا ہے ۔ موسم گرما کی تعطیلات کے دوران دو ہفتے کی مدت کے اس رہائشی تربیتی پروگرام کے لئے سی بی ایس ای اور آئی سی ایس ای نصاب تعلیم کا احاطہ کرنے والی ہر ریاست ؍ مرکز کے زیر انتظام علاقے کے فی ریاست تین طلباء منتخب کئے جانے کی تجویز ہے ۔ وہ طلباء جنہوں نے ابھی نویں جماعت مکمل کی ہے  اور دسویں جماعت میں شمولیت کے منتظر ہیں  اس پروگرام کے لئے صاحب لیاقت یا مستحق ہوں گے ۔ پروگرام کے لئے انتخاب آٹھویں اسٹینڈرڈ کے نمبروں کی بنیاد پر طے کیا جائے گا ۔ مختلف ریاستوں سے پروگرام کے لئے چند ایک نشستیں ابھی خالی ہیں ۔ خواہش مند طلباء 25 مارچ ، 2019  سے 03 اپریل ، 2019  تک آن لائن رجسٹریشن کرا سکتے ہیں ۔ یہ انتخاب تعلیمی کار کردگی اور غیر نصابی سرگرمیوں کی بنیاد پر کیا جائے گا ۔ دیہی علاقوں کے طلباء کو انتخاب کے معیار میں خصوصی اہمیت دی جائے گی ۔ ہر ریاست سے منتخب طلباء کی عبوری فہرست کا اعلان 06 اپریل ، 2019 کو کر دیا جائے گا ۔ عبوری طور پر منتخب طلباء سے ضروری دستیاویزات اسرو کو بذریعہ ای میل ارسال کرنے کی درخواست کی جائے گی ۔ اس ای میل آئی ڈی کے بارے میں منتخب طلباء کو مطلع کر دیا جائے گا ۔ متعلقہ اسناد کی تصدیق کے بعد حتمی فہرست 13 اپریل ، 2019 کو جاری کر دی جائے گی ۔ یہ پروگرام مئی ، 2019 کے دوسرے نصف کے دوران اسرو کے چار مراکز پر شروع کئے جانے کا منصوبہ بنایا گیا ہے ۔ مزید معلومات کے لئے www.isro.gov.in پر لاگ آن کیا جا سکتا ہے ۔
آن لائن رجسٹریشن کے لئے http://yuvika.isro.in/yuvika/ پر رابطہ قائم کریں ۔
۔ ۔ ۔ ۔ ۔ ۔
U . 1670
کامرس اور صنعت کی وزارتہ
جناب سوم پرکاش نے کہا کہ پی ایم گتی شکتی نیشنل ماسٹر پلان سے بھارت کے 5 ٹریلین امریکی ڈالر کی معیشت بننے کے مقصد کو حاصل کرنے میں مدد ملے گی
کامرس و صنعت کے وزیر مملکت جناب سوم پرکاش نے آج کہا کہ پی ایم گتی شکتی نیشنل ماسٹر پلان سے بھارت کے 5 ٹریلین امریکی ڈالر کی معیشت کے مقصد کو حاصل کرنے میں مدد ملے گی۔
پی ایچ ڈی سی سی آئی کے ذریعہ منعقدہ انڈیا انٹرنیشنل لاجسٹکس اینڈ سپلائی چین کانفرنس میں صنعت کے متعلقین خطاب کرتے ہوئے، جناب سوم پرکاش نے کہا کہ بھارت دنیا میں سرمایہ کاری کے لیے سب سے پرکشش مقامات میں سے ایک ہے اور حکومت نے ملک میں کاروبار کو فروغ دینے میں مدد کے لیے کچھ اہم فریم ورک تیار کیے ہیں۔ ان میں سے ایک پی ایم گتی شکتی ماسٹر پلان اور اس کا نفاذ ہے، جو ہمیں لاجسٹک صلاحیت حاصل کرنے کے اپنے مقصد کو حاصل کرنے میں مدد کرے گا۔
وزیر نے موصوف نے کہا کہ بنیادی ڈھانچے کا ماسٹر پلان ہے جس کے ذریعہ 6 برسوں میں نمایان تبدیلی لائی جائے گی جس کے لیے اس سال کے بجٹ میں 20,000 کروڑ روپے مختص کیے گئے ہیں۔ سات انجنوں - سڑکیں، ریلوے، ہوائی اڈے، بندرگاہیں، ماس ٹرانسپورٹ، آبی گزرگاہیں اور لاجسٹکس - سے چلنے والا پی ایم گتی شکتی ایک آئیڈیا ہے جس کا وقت آ گیا ہے۔
وزیرموصوف نے گتی شکتی کے لیے ایک مخصوص فورم کے قیام میں پیش پیش رہنے پر پی ایچ ڈی سی سی آئی کی تعریف کی۔ یہ تعاون دنیا کی ایک بڑی معیشت بننے کے وزیر اعظم کے وژن سے متعلق مقاصد کے سلسلے میں بہت مفید ثابت ہوگا۔
اس پلان کو کامیاب بنانے میں مدد کرنے کے لیے، وزیر موصوف نے صنعت کے تمام متعلقین سے اپیل کی کہ وہ اس کے اہم نتائج حاصل کرنے کے لیے اس سمت میں اجتماعی طور پر کام کریں۔
حکومت ہند کے کامرس و صنعت کے محکمے کے اسپیشل سکریٹری لاجسٹکس جناب امرت لال مینا نے کہا کہ خصوصی طور پر لاجسٹک صلاحیت میں اضافے کے لئے پر نقل و حمل اور ایندھن لاگت اور انوینٹری کی لاگت پر کے معاملے میں اس سمت میں بہت زیادہ کام کیا جا رہا ہے۔ منصوبہ کے نفاذ میں وقت اور لاگت میں اضافہ تشویش کے اہم عوامل ہیں۔ انہیں زیرو لیول پر لانے کے لیے اقدامات کیے جا رہے ہیں۔ پی ایم گتی شکتی ماسٹر پلان میں، ریاستی حکومتوں کی تمام مختلف وزارتوں کی 600 تہوں کو ڈیجیٹل پلیٹ فارم پر بہتر تال میل اور جلد حل کے لیے مربوط کیا گیا ہے۔ جناب امرت لال مینا نے کہا کہ غیر ضروری بھیڑ بھاڑکو ختم کرنے کے لیے نقل و حمل کے معاملے میں خامیوں کی شناخت کی گئی ہے اور انہیں ترجیحی بنیادوں دور کرنے کی کوشش کی جارہی ہے۔
پی ایچ ڈی سی سی آئی کے جناب پردیپ ملتانی نے کہا کہ بھارت کے لاجسٹکس کے شعبے یں بہت زیادہ ترقی ہورہی ہے۔ گھریلو ریٹنگ ایجنسی آئی سی آر کے مطابق بھارت کے لاجسٹک شعبے میں وسطی مدت کے دوران 8-10 فیصد کی شرح سے ترقی کی توقع ہے۔ یہ 7.8 فیصد کی کمپاؤنڈ سالانہ ترقی کی شرح  کے مقابلے میں بہتری ہے جس پر صنعت نے پچھلے پانچ برسوں کے دوران ترقی کی۔ آگے بڑھتے ہوئے، حکومت کی توجہ لاجسٹکس کی لاگت کو موجودہ 14.4 فیصد سے کم کرنے پر ہے۔ جناب ملتانی نے کہا کہ لاجسٹک شعبے کی ترقی بھارتی معیشت کے لیے بھی انتہائی اہم ہے، کیونکہ یہ برآمدات کو فروغ دے گی، ملازمتیں پیدا کرے گی اور ملک کو عالمی سپلائی چین میں ایک نمایاں مقام دلائےگی۔
۔۔۔۔۔۔۔۔۔۔۔
ش ح۔ا گ ۔ن ا۔
U- 6314
(Visitor Counter : 98
وزارات ثقافت
ہندوستان کی آزادی کے 75 سال کا جشن منانے کے لیے وزیر اعظم کی سربراہی میں ایک اعلیٰ سطح کی قومی کمیٹی تشکیل دی گئی
نئی دہلی۔ 05 مارچ 15 اگست ، 2017 کی یوم آزادی کے موقع پر اپنے خطاب میں محترم وزیر اعظم ، جناب نریندر مودی نے کہا تھا:
"ہم ملک کے کسی بھی خطے سے تعلق رکھنے کے باوجود اگر ہم میں سے ہر فرد ایک نئے عزم ، نئی توانائی اورنئی طاقت کے ساتھ جدوجہد کرے ، تو ہم 2022 میں اپنی آزادی کے 75 ویں سال میں اپنی مشترکہ طاقت سے ملک کی تصویر بدل سکتے ہیں۔ یہ ایک جدید ہندوستان ہوگا - ایک محفوظ ، خوشحال اور مضبوط ملک ۔ ہم ایک ایساجدید ہندوستان ، جہاں سب کے لئے یکساں مواقع موجود ہوں، جہاں پوری دنیا میں ملک کی سربلندی میں جدید سائنس اور ٹکنالوجی اہم کردار ادا کرے۔"
محترم وزیر اعظم کے الفاظ سے متاثر ہوکر ،حکومت ہند نے 15 اگست 2022 کو ہندوستان کی آزادی کے 75 سال کے جشن کوقومی و بین الاقوامی سطح پر 'آزادی کا امرت مہوتسو'کے طور پر منانے کا فیصلہ کیا ہے ۔ قبل ازیں وزیر داخلہ کی سربراہی میں ایک قومی عمل آوری کمیٹی تشکیل دی گئی تھی ۔ یہ کمیٹی ہندوستان کی آزادی کے75 سال کے جشن کے دوران حکومت ہند کی مختلف وزارتوں کے ذریعہ کیے جانے والے پروگراموں کے بارے میں ان کی رہنمائی کرے گی۔ اس مقصد کے لئے سیکرٹریوں کی ایک کمیٹی بھی تشکیل دی گئی ہے۔
حکومت نے اب وزیر اعظم کی سربراہی میں 259 ارکان پر مشتمل ایک قومی کمیٹی تشکیل دی ہے ، اس سلسلے میں بروز جمعہ ایک گزٹ نوٹیفیکیشن جاری کیا گیا ہے۔
اس قومی کمیٹی میں زندگی کے ہر شعبے سے تعلق رکھنے والےمعزز ہستیاں اور نامور شہری شامل ہیں۔یہ کمیٹی ہندوستان کی آزادی کی 75 ویں سال کے موقع پر منعقد ہونے والے قومی اور بین الاقوامی سطح پر پروگراموں سے متعلق پالیسی اور رہنما خطوط فراہم کرے گی۔
اس تقریب کا آغاز 15 اگست 2022 سے 75 ہفتہ پہلے یعنی 12 مارچ ، 2021 سے ہوگا، جو مہاتما گاندھی کی قیادت میں تاریخی نمک ستیہ گرہ کی 91 ویں برسی ہے۔ 12 مارچ 2021 سے شروع ہونے والی یادگاری تقریب کے تحت مختلف سرگرمیوں سے متعلق طریقہ کار پر تبادلہ خیال کرنے کے لئے ، اعلی سطحی کمیٹی کے اراکین کے ساتھ ، کمیٹی کا پہلا اجلاس 8 مارچ 2021 کو منعقد کرنے کا فیصلہ کیا گیا ہے۔
گزٹ نوٹیفیکیشن کے لیے یہاں کلک کریں
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض (
U-2207
(Visitor Counter : 737
وزارت آیوش
وزیر اعظم نے من کی بات میں "مائی لائف مائی یوگا" ویڈیو بلاگنگ مقابلے کا اعلان کیا
نئی دہلی، 31 مئی 2020 / وزیر اعظم جناب نریندر مودی نے آج قوم کے نام اپنے ماہانہ من کی بات خطاب کے دوران سبھی سے اپیل کی کہ وہ "مائی لائف – مائی یوگا"  ویڈیو بلاگنگ مقابلے میں شرکت کریں، جو کہ آیوش کی وزارت اور ثقافتی تعلقات کی ہندوستانی کونسل  کی ایک مشترکہ کوشش ہے۔ اس مقابلے میں توجہ مرکوز کی جائے گی کہ یوگا کس طرح لوگوں کی زندگی میں تبدیلی لاتا ہے اور اس مقابلے کو 21 جون کو آنے والے چھٹے بین الاقوامی یوگا ڈے کو منانے سے متعلق سرگرمیوں کا ایک حصہ سمجھا جائے گا۔ یہ مقابلہ آج 31 مئی 2020 کو آیوش کی وزارت کے سوشل میڈیا ہینڈل پر لائیو ہو گیا ہے۔
گزشتہ برسوں میں بین الاقوامی یوگا ڈے کو عوامی مقامات پر ہم آہنگی کے ساتھ عوام کے یوگا کرنے کے ہزاروں مظاہرے کیے گیے۔ کووڈ – 19 کی وجہ سے اس سال عوام کے یکجا نہ ہونے کا مشورہ دیا گیا ہے۔ اس لیے اس سال یہ وزارت پورے خاندان کی شرکت کے ساتھ گھر پر یوگ کی مشق کرنے کے لیے عوام کی حوصلہ افزائی کر رہی ہے۔ مائی لائف مائی یوگا ویڈیو بلاگنگ مقابلے کے ذریعے آیوش کی وزارت اور آئی سی سی آر عوام میں یوگا کے بارے میں بیداری پھیلانا چاہتے ہیں اور بین الاقوامی یوگا ڈے 2020 منانے میں عوام کو سرگرم طریقے سے ہونے کے لیے تحریک دے رہی ہے اور تیار کر رہی ہے۔ اس مقابلے میں فیس بک ، ٹویٹر اور انسٹا گرام کے سوشل میڈیا پلیٹ فارموں کے ذریعے شرکت کی جا ئے گی۔ اس ویڈیو مقابلے میں تمام مملک کے شرکاء حصہ لے سکتے ہیں۔
مقابلے میں دو مرحلے ہوں گے ۔ پہلے مرحلے میں ایک بین الاقوامی ویڈیو بلاگنگ مقابلہ ہوگا جس میں کسی ملک سے جیتنے والوں کو منتخب کیا جائے گا ۔ اس کے بعد مختلف ملکوں کے جیتنے والوں میں سے عالمی انعام یافتگان کا انتخاب کیا جائے گا۔
اس مقابلے میں تین زمروں کے تحت شرکت کے لیے اندراج کرایا جا سکتا ہے جن میں نوجوان  ، بالغان  اور یوگا پروفیشنلس شامل ہیں ، اس کے علاوہ مردوں اور خواتین کے لیے بھی الگ الگ زمرے ہوں گے۔ اس سے مجموعی طور پر چھ زمرے ہو جائیں گے۔ مقابلے میں شرکت کرنے والے ہندوستانیوں کے لیے پہلے مرحلے کے اندر ہر ایک زمرے میں انعام پہلے ، دوسرے اور تیسرے درجے کے لیے بتدریج ایک لاکھ روپے، 50 ہزار روپے اور 25 ہزار روپے کا اعلان کیا گیا ہے۔ عالمی سطح کے انعامات کی تفصیل آیوش وزارت کے یوگا پورٹل پر جلد ہی دی جائے گی۔
اس مقابلے میں دنیا بھر کے تمام شرکاء حصہ لے سکتے ہیں۔ اس مقابلے میں شرکت کےلیے شرکاء کو تین منٹ کی مدت کا تین یوگا مشقوں  کا ویڈیو اپ لوڈ کرنا ہوگا جس میں ایک مختصر ویڈیو پیغام میں یہ بتایا جائے کہ اُس یوگا کے اُس مشقوں نے ان کے زندگی کو کس طرح متاثر کیا۔ یہ ویڈیو فیس بک ، ٹوئیٹر یا انسٹا گرام پر مقابلے کے ہیش ٹیگ #MyLifeMyYogaINDIA اور مناسب زمرے کے ہیش ٹیگ کے ساتھ اپ لوڈ کیا جائے۔ مقابلے میں شرکت کے لیے مفصل رہنما خطوط آیوش کی وزارت کے یوگا پورٹل  پر دیکھے جا سکتے ہیں۔
وزیر اعظم کے ذریعے اس مقابلے کے اعلان نے بہت زیادہ تجسُس اور اس مقابلے میں دلچسپی پیدا کی ہے ۔ آیوش کی وزارت کو یقین ہے کہ اس دلچسپی کی وجہ سے عوام کو صحت کا بہت فائدہ ہوگا کیونکہ کووڈ - 19 عالمی وبا کی صورتحال کے کئی پہلوؤں کے بندوبست میں یوگا کے مثبت اثرات کو اب اچھی طرح تسلیم کر لیا گیا ہے۔
۔۔۔۔۔۔۔۔۔۔۔۔۔۔۔۔۔۔
م ن ۔ اگ۔ ت ح ۔
U -2936
(
نوجوانوں کے امور اور کھیل کود کی وزارت
پیرا-تیرانداز انکت کووڈ-19سے متاثر پایاگیا
پیرا-تیرانداز انکت ٹسٹ کے بعد کووڈ-19 سے متاثر پایا ہے۔ وہ اسپورٹس اتھارٹی آف انڈیا، این آر سی سونی پت میں جاری قومی کیمپ کا ایک حصہ ہے، یعنی وہ سونی پت میں کیمپ میں زیر تربیت ہے۔ مناسب علاج کو یقینی بنانے اور اس کی قریبی نگرانی کرنے کے لئے اسے بدھ کو سونی پت میں بھگوان داس اسپتال منتقل کردیاگیا تھا۔
پیرا-تیراندازی کیمپ 5 اکتوبر کو شروع ہوا تھا اور 8 تیر اندازوں سمیت تمام کیمپ میں آنے والے تیر اندازوں نے کیمپ میں آنے کی خبر کی تھی۔ اس سے پہلے انہوں نے اپنی کووڈ کی آر ٹی-پی سی آر ٹسٹ کی وہ رپورٹ پیش کی تھی جس میں انہیں کورونا سے متاثر نہ ہونے کے بارے میں بتایا گیا تھا۔ کیمپ کے لئے قائم کئے گئے تمام ضروری معیاری ضابطے  کے مطابق کیمپ میں حصہ لینے والے سبھی تیراندازوں کے نمونے دوبارہ ٹسٹنگ کے لئے 12 اکتوبر کو لے جائے گئے تھے، جہاں انکت کووڈ سے متاثر پایاگیا تھا۔ اسے فوراً الگ تھلگ وارڈ میں منتقل کردیاگیا تھا۔ اس کے بعد اسے اسپتال منتقل کردیاگیا۔
.............
م ن، ح ا، ع ر
14-10-2020
U-6391
(Visitor Counter : 137
وزارت دفاع
وائس ایڈمرل سنجے جسجیت سنگھ، اے وی ایس ایم، این ایم نے بحریہ کے عملے کے نائب سربراہ کے طور پر چارج سنبھال لیا
وائس ایڈمرل سنجے جسجیت سنگھ، اے وی ایس ایم، این ایم نے یکم اپریل 2023 کو بحریہ کے نائب سربراہ کے عہدے کا چارج سنبھالا۔ عہدہ سنبھالنے کے بعدوائس ایڈمرل سنجے جسجیت سنگھ نے قومی جنگی یادگار پر بہادروں کو خراج عقیدت پیش کیا اور 02 اپریل 23کونئی دہلی کےساؤتھ بلاک میں گارڈ آف آنر کا جائزہ لیا۔
وائس ایڈمرل سنجے جسجیت سنگھ نیشنل ڈیفنس اکیڈمی، پونے کے گریجویٹ ہیں اور انہیں 1986 میں ہندوستانی بحریہ کی ایگزیکٹو برانچ میں کمیشن ملا تھا۔ 37 سال پر محیط اپنے کیریئر میں، انہوں نے ہندوستانی بحریہ کے بیشتر جہازوں پر خدمات انجام دی ہیں اور کمانڈ، تربیت اور عملے کی تقرریوں کی ایک سلسلےمیں خدمات انجام دی ہیں، جس میں اسسٹنٹ چیف آف نیول اسٹاف ، فلیگ آفیسر سی ٹریننگ، فلیگ آفیسر کمانڈنگ ویسٹرن فلیٹ، کمانڈنٹ نیول وار کالج، اور کنٹرولر پرسنل سروسز شامل ہیں۔ وائس چیف آف نیول اسٹاف کا عہدہ سنبھالنے سے قبل وہ ڈپٹی چیف آف انٹیگریٹڈ ڈیفنس اسٹاف  تھے۔
انہوں نے مدراس یونیورسٹی سے دفاعی اور اسٹریٹجک اسٹڈیز میں ایم ایس سی اور ایم فل، کنگز کالج، لندن سے ڈیفنس اسٹڈیز میں ایم اے اور ممبئی یونیورسٹی سے ایم اے ، ایم فل  اور پی ایچ ڈی  کی ڈگریاں حاصل کیں۔ ان کی نمایاں خدمات کے اعتراف میں، فلیگ آفیسر کو 2009 میں نو سینا میڈل اور 2020 میں اتی وششٹ سیوا میڈل سے نوازا گیا۔
وزارت خزانہ
سنٹرل بیورو آف نارکوٹکس نے کرنال، ہریانہ میں کچن لیب کا پردہ فاش کیا
مخصوص معلومات کی بنیاد پر کارروائی کرتے ہوئے، سنٹرل بیورو آف نارکوٹکس، نئی دہلی کے اہلکاروں نے 5 جولائی 2022 کو چھاپہ مارکر ایک خفیہ کچن لیب کا پردہ فاش کیا، جہاں ڈیفینوکسائلیٹ پر مشتمل منشیات تیار کی جا رہی تھیں۔ سنٹرل بیورو آف نارکوٹکس، نئی دہلی کے انسدادی اور انٹیلی جنس سیل، نے ڈائیفینوکسائلیٹ پر مشتمل نارکوٹکس پاؤڈر کی ایک خفیہ کچن لیب کے بارے میں معلومات حاصل ہوئی تھیں، جو ایک رہائشی کمپلیکس کے مکان نمبر 323، سیکٹر-6، کرنال، ہریانہ میں چلائی جا رہی تھی۔
اس معاملے میں ایک شخص یعنی منوج کمار ولد شری گلشن کمار کو گرفتار کیا گیا ہے۔ مجموعی طور پر 45.855 کلوگرام ڈیفینوکسائلیٹ ملی ہوئی تیار ڈرگ،7.240 کلوگرام ڈیفینوکسائلیٹ گولیاں لوز شکل میں اور 19,000 نیمیسولائیڈ کی گولیاں برآمد کر کے ضبط کر لی گئیں۔ نمیسولائڈ کی گولیاں منشیات کے پاؤڈر میں مسالے کے طور پر استعمال ہوتی ہیں۔
ڈیفینوکسائلیٹ ایک نشہ آور دوا ہے اور اس کی تجارتی مقدار 50 گرام ہے، جیسا کہ این ڈی پی ایس ایکٹ میں بیان کیا گیا ہے۔ اس کے بعد کی کارروائی میں ماڈرن میڈیکل اسٹور، نسنگ، کرنال کے مالک جناب مہیش کمار ولد موہن لال جس کے بارے میں خیال کیا جاتا ہے کہ اس غیر قانونی مینوفیکچرنگ کے پیچھے اس کا ہاتھ ہے ، 7 جولائی 2022 کو گرفتار کر لیا گیا ہے۔ این ڈی پی ایس ایکٹ 1985 کی دفعہ8 جسے سیکشن 21، 25، 27 اے، 28، 29، 30 اور 35 کے ساتھ پڑھا جائے، کے تحت مقدمہ درج کر لیا گیا ہے۔ وہ مختلف ریاستوں کو نشہ کرنے کے مقصد سے ڈیفینوکسائلیٹ پر مشتمل نشہ آور پاؤڈر فروخت کرنے کے کام میں ملوث تھے۔ مزید تفتیش جاری ہے۔
نارکوٹکس کمشنر جناب راجیش فتے سنگھ ڈ ھابرے نے کہا کہ سنٹرل بیورو آف نارکوٹکس جلد ہی منشیات کے اہم سپلائر کا پتہ لگالے گا۔
وزارت خزانہ
خوردنی تیل، پیتل کا کچرا ، خشخاش ، چھالیہ ، سونا اور چاندی کے محصولاتی قدر کے تعین سے متعلق نوٹیفکیشن
نئی دہلی،13؍ستمبر،بلاواسطہ ٹیکسوں اور کسٹم کے مرکزی بورڈ نے کسٹم ایکٹ – 1962 کی دفعہ – 14 کی ذیلی دفعہ – 2 کے تحت اپنے اختیارات کا استعمال کرتے ہوئے اور اس بات سے اتفاق کے بعد کہ ایسا کرنا ضروری ہے ، حکومت ہند کی وزارت خزانہ کے 3 اگست 2001 میں شائع شدہ بھارتی گزٹ کے غیر معمولی حصہ - 2 کے سیکشن – 3 میں ایس او 748  کے ذریعے تین اگست 2001 کو مندرجہ ذیل ترمیمات کی ہیں۔
مذکورہ نوٹیفکیشن میں جدول -1 ، جدول -2 اور جدول -3 میں مندرجہ ذیل ترمیمات کی جانی چاہئے۔
جدول-1
|
|
نمبر شمار
|
|
چیپٹر؍عنوان؍ ذیلی عنوان؍ محصول کا آئٹم
|
|
اشیاء کی تفصیل
|
|
محصول کی قدر 
|
|

|
|

|
|

|
|

|
|
1
|
|
1511 10 00
|
|
خام پام تیل
|
|
548
|
|
2
|
|
1511 90 10
|
|
آر بی ڈی پام تیل
|
|
570
|
|
3
|
|
1511 90 90
|
|
دیگر پام تیل
|
|
559
|
|
4
|
|
1511 10 00
|
|
خام پامولین
|
|
572
|
|
5
|
|
1511 90 20
|
|
آر بی ڈی پامولین
|
|
575
|
|
6
|
|
1511 90 90
|
|
دیگر پامولین
|
|
574
|
|
7
|
|
1507 10 00
|
|
خام سویا بین تیل
|
|
733
|
|
8
|
|
7404 00 22
|
|
پیتل کا کچرا 
|
|
3487
|
|
9
|
|
1207 91 00
|
|
خشخاش
|
|
3395
جدول-2
|
|
نمبر شمار
|
|
چیپٹر؍عنوان؍ ذیلی عنوان؍ محصول کا آئٹم
|
|
اشیاء کی تفصیل
|
|
محصول کی قدر 
|
|

|
|

|
|

|
|

|
|
1.
|
|
71 یا 98
|
|
مختلف شکل میں سونا، جس کے بارے میں نوٹیفکیشن نمبر 50/2017- کسٹمس بتاریخ 30جون 2017 لگایا گیا ہے
|
|
488 فی 10 گرام
|
|
2.
|
|
71 یا 98
|
|
مختلف شکل میں چاندی، جس کے بارے میں نوٹیفکیشن نمبر 50/2017- کسٹمس بتاریخ 30جون 2017 لگایا گیا ہے
|
|
587 فی کلو گرام
|
|
3.
|
|
71
|
|
کسی بھی شکل میں چاندی اور چاندی کے سکے جن میں اصل چاندی 99.9 فیصد سے کم نہ ہو یا ذیلی عنوان 710692 کے تحت آنے والی چاندی کی نیم تیار کردہ چاندی کی مصنوعات۔
 تمغے اور چاندی کے سکے جن میں اصل چاندی 99.9 فیصد ہو یا ذیلی عنوان 710692 کے تحت آنے والی نیم تیار کردہ چاندی کی کوئی شکل۔
وضاحت: اس اینٹری کے مقصد سے کسی بھی قسم کی چاندی میں غیر ملکی کرنسی کے سکے، زیورات یا چاندی کی بنی دیگر اشیاء شامل نہیں ہوں گی۔
|
|
587 فی کلو گرام
|
|
4.
|
|
71
|
|
سونے کی چھڑیں تولہ بار کے علاوہ جس میں بنانے والے یا ریفائنر کا نمبر شمار اور وزن میٹرک یونٹ میں کھدا ہوا ہو۔
 سونے کے سکے جس میں اصل سونا 99.5 فیصد سے کم نہ ہو، اور سونے کی دیگر اشیاء جو ڈاک ، کوریئر یا بیگج کے ذریعے درآمد نہ کی گئی ہوں۔
|
|
488 فی 10 گرام
جدول-3
|
|
نمبر شمار
|
|
چیپٹر؍عنوان؍ ذیلی عنوان؍ محصول کا آئٹم
|
|
اشیاء کی تفصیل
|
|
محصول کی قدر 
|
|

|
|

|
|

|
|

|
|
1
|
|
080280
|
|
چھالیہ
|
|
3915”
۔۔۔۔۔۔۔۔۔۔۔۔۔۔۔۔

U-4152
(Visitor Counter : 50
شہری ہوابازی کی وزارت
شہری ہوا بازی کی وزارت نے اُڑان 5.1 لانچ کیا، جسے خاص طور پر ہیلی کاپٹر کے راستوں کے لیے ڈیزائن کیا گیا ہے
علاقائی رابطہ کی اسکیم  – اُڑے دیش کا عام ناگرک  کے چار کامیاب دور کے بعد اور زیر تکمیل پانچویں راؤنڈ کے ورژن 5.0 کے ساتھ، شہری ہوا بازی کی وزارت نے اُڑان 5.1 لانچ کیا ہے تاکہ ملک کے دور دراز کے علاقوں سے رابطے کو مزید بڑھایا جا سکے اور ہیلی کاپٹروں کے ذریعے آخری میل تک کنیکٹیوٹی حاصل کی جاسکے۔
آری سی ایس-اڑان کے تحت پہلی بار، یہ دور خاص طور پر ہیلی کاپٹر کے راستوں کے لیے ڈیزائن کیا گیا ہے۔
اہم خصوصیات میں شامل ہیں:
- آپریٹرز کے لیے آپریشن کے دائرہ کار میں اضافہ، جس میں اسکیم کے تحت اب ان راستوں کی اجازت دی جائے گی جہاں اصل یا منزل مقصود میں سے کوئی ایک ترجیحی علاقے میں ہے۔ پہلے دونوں نکات ترجیحی علاقوں میں ہونے چاہئیں۔
- مسافروں کے لیے ہیلی کاپٹروں میں پرواز کو مزید سستا بنانے کے لیے ہوائی کرایے کی حد میں 25 فیصد تک کمی کی گئی ہے۔
- آپریٹرز کے لیے وائیبلٹی گیپ فنڈنگ  کی شرائط میں واحد اور جڑواں انجن والے ہیلی کاپٹروں کے لیے کافی حد تک اضافہ کیا گیا ہے تاکہ منظور شدہ راستوں کو فعال کرنے کے لیے مالی قابل عملیت کو بڑھایا جا سکے۔
شہری ہوا بازی اور اسٹیل کے مرکزی وزیر جناب جیوترادتیہ ایم سندھیا نے کہا، ’’اڑان اسکیم کا تازہ ترین دور ہندوستانی شہری ہوابازی میں دو ابھرتے ہوئے رجحانات کا ثبوت ہے - ایک، آخری میل کنیکٹیویٹی پر توجہ کے ساتھ ہوائی سفر کو مزید جمہوری بنانا۔ دوسرا، سیاحت میں مدد کرنے میں ہیلی کاپٹروں کی بڑھتی ہوئی مانگ۔ اس طرح کی کوششوں کے ذریعے ہیلی کاپٹر کی زیادہ رسائی سے سیاحت، مہمان نوازی اور اس طرح ہماری مقامی معیشتوں کو فروغ دینے میں مدد ملے گی۔ اڑان 5.1 نہ صرف شہری ہوا بازی کے لیے بلکہ ہندوستان کے دور دراز اور غیر محفوظ علاقوں کے لیے بھی ایک نئی صبح کا آغاز ہے۔ ‘‘
اسکیم کا موجودہ ورژن ہیلی کاپٹر آپریٹرز سمیت تمام متعلقین کے ساتھ مشاورت کے بعد ڈیزائن کیا گیا ہے۔ اگرچہ مطلوبہ ہدف آخری میل تک کنیکٹیویٹی فراہم کرنا ہے، یہ ہندوستانی شہری ہوا بازی کی صنعت کے ہیلی کاپٹر کے حصے کو ضروری طور پر فروغ دینے کا بھی پیش خیمہ ہے۔
یہ بات قابل ذکر ہے کہ اس اسکیم کے پچھلے ادوار کے تحت اب تک 46 ہیلی کاپٹر روٹس پر کام کیا گیا ہے جس سے کئی پہاڑی اور شمال مشرقی ریاستوں کو فائدہ پہنچا ہے اور اس دور کے تحت مزید کئی راستوں کو اس میں شامل کیا جا رہا ہے۔
اڑان اسکیم کے تحت مسافروں کو ہوائی رابطے کا فائدہ ملا ہے، ایئر لائنز کو علاقائی روٹس چلانے کے لیے رعایتیں ملی ہیں، اور غیر محفوظ علاقوں کو اپنی اقتصادی ترقی کے لیے ہوائی رابطے کے براہ راست اور بالواسطہ فوائد حاصل ہوئے ہیں۔ اسکیم کا موجودہ ورژن عام آدمی کو ملک کے دور دراز مقامات تک سستے کرایوں پر ہوائی سفر کرنے کی اجازت دینے کے وزیر اعظم کے وژن کی جانب ایک اور اہم قدم ہوگا۔
نائب صدر جمہوریہ ہند کا سکریٹریٹ
نائب صدر جمہوریہ نے مہاویر جینتی کے موقع پر لوگوں کو مبارکباد دی
نئی دہلی:13؍اپریل2022:
نائب صدر جمہوریہ ہند جناب ایم وینکیا نائیڈو نے مہاویر جینتی کے موقع پر ملک کے عوام کو مبارکباد دی۔
پیغام کا مکمل متن درج ذیل ہیں:
میں ملک کے عوام کو ’مہاویر جینتی ‘ کے مقدس موقع پر دلی مبارک باد و نیک خواہشات پیش کرتا ہوں۔
قدیم ہندوستان کے سب سے شاندار روحانی گروؤں میں سے ایک بھگوان مہاویر سچ ، رحم دلی اور عدم تشدد کی خوبیوں کے علامت تھے۔ اپنی تعلیمات اور مشکل طرز زندگی کے توسط سے انہوں نے لوگوں کو رحم دل ہونے اور اخلاقی و بااصول زندگی جینے کے لئے متحرک کیا۔ ’انیکانت واد‘ کا ان کا فلسفہ اکثریت اور خیر سگالی کی ہماری تہذیب پر مبنی قدروں کا آئینہ ہے۔
اس مبارک موقع پر آیئے ہم مہاویر کی زندگی اور ان کے خیالات کو یاد کریں اورایک پر امن ، تال میل سے بھرے ہوئے انصاف پسند سماج کی تعمیر کے لئے خود کو عہد بند کریں۔
وزارت دفاع
محافظ دستوں نے، ہندوستان کے خصوصی اقتصادی زون ، ای ای زیڈ میں ،میانمار کے ناجائز شکاریوں کو حراست میں لیا
نئی دہلی 05 مئی 2021: ہندوستانی کوسٹ گارڈ  نے بیرن جزیرہ سے دور ہندوستان کے سمندر میں غیر قانونی طور پر میانمار کے چار ناجائز شکاریوں کو گرفتار کیا ہے۔ 02 مئی 1921 کو صبح کے وقت ، آئی سی جی جہاز ، راج شری نے ، علاقہ میں معمول کی گشت کے دوران ، ساحل کے قریب بیرن جزیرہ سے روانہ ہونے والی ایک کشتی کو دیکھا۔ آئی سی جی جہاز نے کشتی کے ساتھ رابطہ قائم کرنے کی کوشش کی تاہم کشتی سے کوئی جواب نہیں دیا گیا ۔ اس کے بجائے ناجائز شکاریوں نے بیرن کے پتھریلے ساحل پے اپنی کشتی کھائی میں لے جانے اور جزیرہ میں بھاگنے کی کوشش کی ۔ آئی سی جی کے عملے کی پارٹی کی کارروائی کے نتیجے میں دو شکاریوں کو حراست میں لے لیا گیا جبکہ دیگر جزیرہ کے گھنے جنگلوں میں فرار ہونے میں کامیاب ہوگئے۔ جہاز کے عملے نے ضبط کردہ کشتی سے سمندری کیکڑے کچھوے کے خول اور شنکھ کے خولوں سمیت مچھلی کا کیچ بھی برآمد کیا۔ لاپتہ ہونے والے دو ناجائز شکاریوں کو ایک دن بعد 03 مئی 2021 کو گرفتار کرلیا گیا۔ گرفتار شدہ شکاریوں کو مزید تحقیقات کے لئے 04مئی2021 کو پورٹ بلیئر کی مقامی پولیس کے حوالے کردیا گیا۔ شبہ ہے کہ کچھ ناجائز شکاری ابھی بھی بیرن جزیرے کے گھنے جنگل میں چھپے ہوئے ہیں ۔ آئی سی جی، مقامی پولیس کے ساتھ تعاون سے ، لاپتہ شکاریوں کو گرفتار کرنے کے لئے مشترکہ سرچ آپریشن کررہی ہے۔
آئی سی جی نے 10 دن کے اندر دوسری مرتبہ حراست کی یہ کارروائی کی ہے جو ہندوستان کے سمندری زونس کے اندر ملک کے خودمختار حقائق کے تحفظ کے تئیں ان کے عزم کو اجاگر کرتا ہے۔ کووڈ-19 کے ذریعہ درپیش چیلنجوں کے باوجود، آئی سی جی جہاز اور طیارے چوبیسوں گھنٹے گشت پر ہیں ، جو ہندوستان کے میریٹائم زونس میں کسی بھی طرح کی ناخوشگوار سرگرمی کو ناکام بنانے کے لئے ، ہندوستان کے خصوصی اقتصادی زونمیں ہر طرح کی سرگرمیوں کی مسلسل نگرانی کررہے ہیں۔